Праваабаронца з Барысава Алег Мацкевіч накіраваў у гарадскі выканаўчы камітэт заяўку на правядзенне 30 кастрычніка пікету на цэнтральнай плошчы горада насупраць будынка Паўночна-заходняга аператыўнага камандавання. Падставай для гэтага стала трагічная гібель салдата ў вайсковай частцы пад Барысавам. Гарвыканкам адмовіў у дазволе на пікет. Нягледзячы на ​​гэта, 30 кастрычніка праваабаронца разам з грамадскім актывістам Алесем Абрамовічам выйшлі на гарадскую плошчу з плакатам, праз 15 хвілін яны былі затрыманыя і ў той жа дзень суддзёй Сяргеем Герасімовічам пакараныя буйнымі штрафамі.